Parktown Boys' High se skoolhoof afgedank | Maroela Media
Williams word van drie klagtes van wangedrag beskuldig ná 'n voorval op 15 Januarie 2020 waar Enock Mpianzi (13) tydens 'n gr. 8-kamp van die skool verdrink het.
Die departement het gesê Williams het die administrasie, dissipline of doeltreffendheid van die departement onregverdigend benadeel.
"Na bewering het hy, sonder vooraf toestemming, toegelaat dat die skool 'n uitstappie na Brits onderneem vir 'n graad 8-oriëntasiekamp," het Steve Mabona, woordvoerder van die departement, in 'n verklaring gesê. "Die tweede bewering is dat hy versuim het om seker te maak dat 'n teenwoordigheidslys vir alle leerders op die uitstappie deurgaans volgehou word. Die finale bewering is dat hy die lewens van leerders in gevaar gestel het toe 'n rits veiligheidsreëls en -regulasies verontagsaam is. Hy het versuim om seker te maak dat alle leerders, wat aan wateraktiwiteite deelneem, lewensreddersbaadjies ontvang en dit het tot die afsterwe van Enock Mpianzi gelei."
Mabona het gesê Williams is skuldig bevind op die eerste twee aanklagte, en onskuldig op die derde aanklag. "Die oorsigtelike beampte het, ná oorweging van die versagtende en verswarende omstandighede, hom daarvolgens afgedank."
Williams het nou die reg om appèl aan te teken by die LUR teen die bevindings van die oorsigtelike beampte.
Maroela Media het vroeër berig Enock se liggaam is op 17 Januarie in die Krokodilrivier gevind nadat hy twee dae vantevore tydens 'n spanbou-aktiwiteit in die rivier verdwyn het. Die leerders moes tydens die aktiwiteit vlotte bou en daarmee oor die rivier vaar. Onderwysers het egter eers die volgende dag besef Enock word vermis. Sy liggaam is sowat 3 km stroomaf gevind van waar die vlotbou-aktiwiteit plaasgevind het en Enock die laaste keer lewend gesien is.
Ongelukkig is hierdie die regte uitslag. Ek sou bitter gewees het as dit my kind was. Skool bly verantwoordelik ongeag of ouers "eie risiko " vorms onderteken. Wyse besluit.
Ongelukkig is die veiligste uitweg om geen sulke aktiwiteite aan te bied nie. Laat die kinders maar eerder in malls leeglê of op hul fone speel…..of erger….. As skoolhoof is jou pensioen belangriker as die vreugde wat kinders uit sulke toere kry.
Dit is nie reg nie. Geen kind kan vanself swem nie. Dit is ouers se plig om toe te sien dat hulle kinders wel waterveilig is (eerder vroër as later). Help nie jy blameer ander vir jou tekortkominge nie. Dalk moet skole dan kinders uitsluit wanneer uitstappies gereel word, sodat hulle nie verantwoordelik gehou kan word nie, in die geval waar daar water betrokke is by uitstappies…?
Gaan Lesufi waarneem as skoolhoof in die interim?
Hoe is 'n wit man in 2020 in dié anti-wit SA dan nog steeds 'n skoolhoof van 'n staatskool? Dis dan 'n bestuurspos. Hoe het die regstellende aksie en BEE dan so lank by dié skool agterweë gebly?